kardosdrur/scandi-wiki huggingface dataset:
Frederik Christian Petersen

Frederik (Fritz) Christian Petersen (født 9. december 1786 på Antvorskov Slot, død 20. oktober 1859 i København) var en dansk filolog og arkæolog.

Petersen blev student fra Borgerdydskolen i København 1803. Fra 1829 til sin død var han regensprovst og blev 1842 professor i filologi ved Københavns Universitet. Han blev etatsråd 1847, konferensråd 1859, Ridder af Dannebrog 1840 og Dannebrogsmand 1854.

Petersen var en dygtig, flittig og omhyggelig videnskabsmand, der især  dyrkede græsk mytologi, arkæologi og litteraturhistorie. Foruden en del enkeltafhandlinger haves fra hans hånd blandt andet: Almindelig Indledning til Arkæologiens Studium (1825), Haandbog i den græske Litteraturs Historie (1826-30).

Han er begravet på Holmens Kirkegård. Der findes en silhouet af Niels Christian Fausing. Afbildet i indramningen på litografi af Regensen fra 1843. Litografi af I.W. Tegner & Kittendorff fra 1854 efter daguerreotypi.

Kilder

Eksterne henvisninger 

 

Klassiske filologer
Filologer fra Danmark
Arkæologer fra Danmark
Professorer fra Københavns Universitet
Dansksprogede forfattere fra Danmark
Faglitterære forfattere fra Danmark
Riddere af Dannebrog
Danskere i 1700-tallet
Danskere i 1800-tallet
Personer fra Slagelse
Personer i Dansk Biografisk Leksikon
Konferensråder fra Danmark
Studenter fra Østre Borgerdyd Gymnasium
Ōu-bjergene

Ōu-bjergene (Japansk: Ōu-sanmyaku) er en bjergkæde i Tōhoku-regionen på øen Honshū i Japan. Bjergene danner den længste kæde i Japan, for den strækker sig 500 km fra Natsudomari-halvøen i Aomori-præfekturet mod syd til Nasu vulkanerne ved Kantō regionens nordlige grænse. Bjergkæden er ganske vist lang, men den kun ca. 35 km bred. Det højeste punkt i kæden er Iwate på 2.038 m.

Bjergkæden omfatter mange velkendte bjerge: Hakkōda bjerggruppen samt Iwate, Zao, Azuma og Adatara bjergene.

Geologi 
Ōu-bjergene opstod i pliocæn. De hviler på den midterste del af den Nordøstlige japanske bues inderste bue. Det er resultatet af, at Stillehavspladen bliver ført ind under den Nordamerikanske Plade. En kæde af vulkaner fra kvartærtiden danner kædens vulkanske front.

Noter 

Bjergkæder i Asien
Bjerge i Japan
Université de Versailles-Saint-Quentin-en-Yvelines

Université de Versailles-Saint-Quentin-en-Yvelines er et universitet  i Versailles, Frankrig etableret i 1991.

Kilder

Eksterne henvisninger 
 

Universiteter i Frankrig
Uddannelsesinstitutioner i Yvelines
Versailles
Mazsalacas pagasts

Mazsalacas pagasts er en territorial enhed i Mazsalacas novads i Letland. Pagasten havde 679 indbyggere i 2010 og omfatter et areal på 70,10 kvadratkilometer. Hovedbyen i pagasten er Mazsalaca.

Mazsalacas pagasts, som indtil 1925 hed Valtenberģu pagasts, udgjorde i 1935 et areal på 169 kvadratkilometer, og var en del af Valmieras apriņķis. I 1945 oprettedes Mazsalaca, Ramata og Silzemnieks landsbyråd, mens pagasten nedlagdes i 1949. I 1954 sammenlagdes landsbyerne Mazsalaca og Silzemnieks, og i oktober samme år med Mazsalaca by, hvorved Mazsalacas pilsētas lauku teritoriju (Mazsalaca bys landterritorie) oprettedes. I 2009 blev Mazsalaca sammen med landterritoriet underlagt Mazsalacas novads, hvor landterritoriet underlagdes som et særskilt administrativt område. Den 28. januar 2010 fik landterritoriet navnet Mazsalacas pagasts.

Kendte indbyggere 
 Konstantīns Pēkšēns – arkitekt

Kildehenvisninger

Eksterne henvisninger 
Officiel hjemmeside   

Pagasts
Hi-Fi Klubben

HiFi Klubben A/S er en dansk virksomhed der blev stiftet i 1980 under navnet Danmarks Hi-Fi Klub. Virksomheden har 99 butikker fordelt i Skandinavien, Holland og Tyskland. I 2011 åbnede HiFi Klubben de første to butikker i Holland. I butikkerne bliver der udelukkende solgt lyd- og billed-elektronik. Selskabet har hovedkontor i Lystrup.

Historie 
I 1975 grundlagde Peter Lyngdorf virksomheden AudioNord, der importerede Transcriptor Skeleton pladespillere,  Cerwin-Vega-højttalere og NAD-forstærkere til danske forhandlere. Han havde dog svært ved at få de etablerede hi-fi-kæder til at sælge hans produkter, da avancen på billigere produkter fra Asien var højere. Derfor startede Lyngdorf i 1980 postordrefirmaet Danmarks Hi-Fi Klub. Året efter blev der åbnet tre demolokaler rundt omkring i Danmark.

I 1987 blev de første butikker åbnet i Norge, og i 1988 etablerede Lyngdorf sig i Sverige, da han købte selskabet NAD Svenska, der siden 1982 havde solgt hi-fi-udstyr efter "klub-konceptet". Det svenske selskab skiftede efterfølgende navn til Sveriges Hi-Fi Klub. Op igennem 1980'erne havde Peter Lyngdorf flere konfrontationer med konkurrenten Audioscan og andre fra branchen, hvori flere endte med at en af parterne anlagde søgsmål mod den anden. Lyngdorf købte i 1989 Audioscan. HiFi Klubben og Audioscan fusionerede i 1996.

Danmarks Hi-Fi Klub skiftede i 1994 navn til Hi-Fi Klubben i både Danmark, Norge og Sverige, og året efter åbnede de fire første butikker i Finland. Dette voksende senere til i alt ni butikker, som alle lukkede igen i 2002.

Butikkerne var i starten ejet og drevet af HiFi Klubben selv. Dette har senere udviklet sig til, at cirka halvdelen af butikkerne i kæden drives som franchise. Kæden har samlet ca. 700 medarbejdere, fordelt på det, hovedkontoret, det centrale værksted, lageret og 99 butikker.

Referencer 

Elektronikkæder i Danmark
Etableret i 1980
Rebild Kommune
Ārlavas pagasts

Ārlavas pagasts er en territorial enhed i Talsu novads i Letland. Pagasten havde 1.233 indbyggere i 2010 og omfatter et areal på 134,50 kvadratkilometer. Hovedbyen i pagasten er Valdemārpils.

Ārlavas pagasts som det ser ud i dag tog sin form efter 2. verdenskrig, bestående af pagastens centrale dele fra før krigen, næsten hele den tidligere Nogales pagasts og store dele af den tidligere Lubezeres pagasts. Ārlavas pagasts areal bestod af 226,90 kvadratkilometer i 1935. I 1945 oprettedes Ārlava, Īve, Lube, Valdemāra og Ziedoņa landsbyråd, og pagasten nedlagdes i 1949. Ārlava landsby lagdes i 1956 sammen med Valdemārpils, hvorefter Valdemārpils pilsētas lauku teritoriju (Valdemārpils bys landterritorie) oprettedes. I 1965 tilførtes dele af landsbyerne Lube og Vandzene. I 2009 blev landterritoriet underlagt Talsu novads som særskilt administrativ enhed i forhold til Valdemārpils. I 2010 fik landterritoriet navnet Ārlavas pagasts.

Kendte indbyggere 
 Krišjānis Valdemārs – forfatter

Kildehenvisninger

Eksterne henvisninger 
Officiel hjemmeside 

Pagasts
Vārkavas pagasts

Vārkavas pagasts () er en territorial enhed i Vārkavas novads i Letland. Pagasten havde 658 indbyggere i 2010 og omfatter et areal på 78.60 kvadratkilometer. Hovedbyen i pagasten er Vārkava.

I 1935 var Vārkavas pagasts areal på 234,90 kvadratkilometer. I 1945 oprettedes Ančkini, Kursīši, Raunieši, Vārkava, Zaķiši og Znotiņi landsbyråd, og pagasten nedlagdes i 1949. I 1954 sammenlagdes landsbyerne Vārkava og Ančkini, i 1965 også med Kursīši. I 1975 tilførtes dele af Zaķīši, mens dele af Vārkava tilførtes den nyoprettede landby Upmala. I 1990 genoprettedes Vārkavas pagasts. I 2009 underlagdes pagasten Vārkavas novads som administrativ enhed.

Kendte indbyggere 
 Julijans Vaivods – kardinal

Kildehenvisninger 

Pagasts
Preiļu pagasts

Preiļu pagasts er en territorial enhed i Preiļu novads i Letland. Pagasten havde 1.188 indbyggere i 2010 og omfatter et areal på 79,26 kvadratkilometer. Hovedbyen i pagasten er Līči.

Til og med den lettiske jordreform i 1920 lå det nuværende Preiļu pagasts territorie på godserne Anspokis og Preiļis område. I 1935 var Preiļu pagasts en del af Daugavpils apriņķis og udgjorde et areal på 292,40 kvadratkilometer med 9.514 indbyggere.

I 1945 oprettedes Anspoki, Augustova, Bindari, Gailiīši, Pienēni, Preiļi og Sondori landsbyråd på pagastens område, og pagasten nedlagdes i 1949. Landsbyen Preiļi lagdes i 1954 sammen med Sondoris Stalin-kolkhozens territorie. I 1957 nedlagdes landsbyen og tilførtes byen Preiļi, hvorved Preiļu lauku teritoriju (Preiļi landterritorie) oprettedes. I 1971 genoprettedes landsbyen Preiļi, denne gang omfattende Lenin- og Cīņa-kolkhozernes territorier. I 1975 tilførtes dele af den nedlagte Sondori landsby, og den anden del tilførtes byen Preiļi. I 1990 fik landterritoriet navnet Preiļu pagasts.

I 2000 sammenlagdes Preiļu pagasts med byen Preiļi samt Aizkalnes pagasts, hvormed Preiļu novads oprettedes. I 2009 fik Preiļu pagasts status som selvstændig administrativ enhed underlagt Preiļu novads med egen selvbestemmelse.

Kendte indbyggere 
 Jānis Streičs – filminstruktør

Kildehenvisninger 

Pagasts
Erling Nilsen

Erling Nilsen (født 30. december 1910 i Moss, død 23. april 1984 samme sted) var en norsk bokser, som boksede for bokseklubben Pugilist og som deltog i de olympiske lege 1936 i Berlin.

Amatørkarriere 
Nilsen vandt syv nationale titler i Norge og femten sejre på landsholdet. Blandt andet deltog han i den første officielle landskamp mellem England og Norge den 8. december, 1935 i Oslo Colosseum. Hans modstander var H.P. Floyd.

Olympiske resultater 
Nilsen vandt en bronzemedalje i boksning under OL 1936 i Berlin. Han kom på en tredjeplads i sværvægt, over 79,4 kg. Nilsen vandt først over Walter Marti fra Schweiz på knockout i tredje omgang, derpå i kvartfinalen over Ernest Toussint fra Luxembourg. I semifinalen tabte han dog til Guillermo Lovell fra Argentina på point; denne tabte senere finalen til tyske Herbert Runge. I kampen om bronze vandt Nilsen på walkover over Ferenc Nagy fra Ungarn, da denne ikke var i stand til at stille op. Der var 17 boksere fra 17 lande som stillede op i vægtklassen, som blev afviklet 10. til 15. august 1936.

Andre højdepunkter 
Nilsen vandt også en bronzemedalje ved EM i Milano, Italien 1937, hvor han i kampen om bronze igen mødte Nagy, som han denne gang besejrede på normal vis.

Kilder

Eksterne henvisninger 
 

Boksere fra Norge
Olympiske bronzemedaljevindere fra Norge
Olympiske boksere fra Norge
Boksere ved sommer-OL 1936
Deltagere for Norge ved sommer-OL 1936
Jared Padalecki

Jared Tristan Padalecki (født 19. juli 1982 i San Antonio, Texas, USA) er en amerikansk skuespiller med polske rødder. Padalecki voksede op i Texas og blev kendt i begyndelsen af 2000'erne, efter han medvirkede i tv-serien Gilmore Girls, såvel som i adskillige Hollywood-film, herunder New York Minute og House of Wax. Padalecki spiller Sam Winchester i CW tv-serien Supernatural.

Tidlige liv 
Padalecki blev født i San Antonio, Texas som søn af Gerald og Sherri Padalecki. Han er af polsk afstamning på sin fars side.

Personlig liv 
Padalecki giftede sig med sin tidligere Supernatural kollega Genevieve Cortese den 27. februar 2010. Han og hans kone bor i Austin, Texas med deres tre børn. Genevieve fødte parrets første barn Thomas Colton Padalecki d. 19 marts 2012 og deres anden søn Austin Shepherd Padalecki, d. 22. december 2013, ved en hjemmefødsel.
D. 17. marts 2017, blev deres tredje barn, en pige, Odette Elliott Padalecki, født.

Filmografi

Noter

Eksterne henvisninger 

 

 Interview with Jared Padalecki at SuicideGirls.com
 Jared på Twitter

Tv-skuespillere fra USA
Filmskuespillere fra USA
Jeffrey Dean Morgan

Jeffrey Dean Morgan (født 22. april, 1966) er en amerikansk skuespiller, bedst kendt for Tv-serier og film, som Denny Duquette i Greys Hvide Verden, som Negan i The Walking Dead, som John Winchester i Supernatural, og som The Comedian i 2009 superhelt filmen Watchmen.

Tidlige liv 
Morgan blev født i Seattle, Washington, søn af Sandy Thomas og Richard Dean Morgan. Han gik på Ben Franklin Elementary School, Rose Hill Junior High og Lake Washington High School i den nærliggende mindre by Kirkland. Morgan var basketballspiller i gymnasiet og universitetet, indtil en knæskade endte hans ønske om en karriere indenfor sporten. Han var en grafiker for en tid, indtil han hjalp en ven med flyttet til Los Angeles, derefter startede han sin skuespillerkarriere.

Filmografi

Noter

Eksterne henvisninger 

 
 Jeffrey Dean Morgan Info 
 Jeffrey Dean Morgan Unlimited (en)

Filmskuespillere fra USA
Tv-skuespillere fra USA
Star Trek-skuespillere
Eric Kripke

Eric Kripke (født 24. april , 1974 i Toledo, Ohio) er en amerikansk tv-forfatter, instruktør og producent. Han er bedst kendt for at skabe tv-serien Supernatural.

Awards
Kripke vandt Slamdance Film Festival's  Audience Award for Truly Committed, og i 2008, gav TelevisionWeek ham titlen  "Masters of Horror" som  i øjeblikket arbejder indenfor  tv.

Noter

Eksterne henvisninger 

  

Manuskriptforfattere fra USA
Jim Beaver

James Norman "Jim" Beaver, Jr. (født 12. august 1950) er en amerikansk scene, film og tv-skuespiller, dramatiker, manuskriptforfatter og film historiker.
Han er måske mest kend for sin rolle som en bister, men barmhjertige prospekter Whitney Ellsworth i Western drama-serien Deadwood, en hovedrolle, som bragte ham anerkendelse og en Screen Actors Guild Awards nominering. Han skildrer i øjeblikket Bobby Singer i CW tv-serien Supernatural. Hans selvbiografi Life's That Way blev offentliggjort i april 2009.

Litterære værker

Bøger 
 John Garfield: His Life and Films (1978)
 Movie Blockbusters (sammen med Steven Scheuer) (1982, reviderede udgave 1983)
 Life's That Way: A Memoir (2009)

Fiction 
 The Afternoon Blood Show, Alfred Hitchock's Mystery Magazine, 29. april , 1981

Teaterstykker 
 The Cop and the Anthem (efter den korte historie af O. Henry) (1973)
 As You Like It, or Anything You Want To, Also Known as Rotterdam and Parmesan Are Dead (1975)
 Once Upon a Single Bound (1977)
 The Ox-Bow Incident (efter en roman af Walter Van Tilburg Clark) (1978)
 Verdigris (1979)
 Spades (1979)
 Sidekick (1981)
 Semper Fi (1982)
 Truth, Justice, and the Texican Way (1985)
 Pressing Engagements (1990)
 Mockingbird (2001)
 Night Riders (2006)

Magazine artikler 
 John Wayne. Film Anmeldelse, maj 1977
 George Raft. Film Anmeldelse, april 1978
 John Carradine. Film Anmeldelse, oktober 1979
 James Stewart. Film Anmeldelse, oktober 1980
 Steve McQueen. Film Anmeldelse, august–september 1981
 Frank Perry. Film Anmeldelse, november 1981
 Strother Martin. Film Anmeldelse, november 1982
 Ad Glib (regular column). Film Anmeldelse, november 1981 – december 1983

Noter

Eksterne henvisninger 

 
 Life's That Way
 Bio at HBO.com 

Filmskuespillere fra USA
Tv-skuespillere fra USA
Put Your Hands Up (If You Feel Love)

"Put Your Hands Up (If You Feel Love)" er en sang af den australske sangerinde Kylie Minogue udgivet som den fjerde single fra hendes ellevte studiealbum Aphrodite (2010).

Udgivelse 
Singlen blev først udgivet i Japan den 29. maj 2011 som en digital version, herunder et nyt spor med titlen "Silence". Den samme version og en anden med remixer blev begge udgivet i Europa. Samme digitale versioner blev udgivet i Australien. Sange på CD-en blev også udgivet digitalt, så der i alt tre forskellige digitale versioner offentliggjort i Minogues hjemland alle den 3. juni 2011.

"Put Your Hands Up (If You Feel Love)" opholdt en uge i størstedelen af hitlisterne, herunder Australien, Østrig og Storbritannien. Singlen nåede kun nummer 50 på ARIA Charts og nummer 93 på UK Singles Chart. Men sangen nåede nummer 48 i Belgien den 11. juni 2011 og nummer 36 den 25. juni 2011. I USA nåede sangen nummer 41 på Billboard (Hot Dance Club Songs) den 9. juli 2011 og nåede førstepladsen den 3. september 2011. Alle singler fra Aphrodite har nået førstepladsen på denne hitliste.

Formater og sporliste 
Digital EP 1
"Put Your Hands Up (If You Feel Love)" – 3:38
"Put Your Hands Up (If You Feel Love)" (Pete Hammond Remix) – 7:54
"Put Your Hands Up (If You Feel Love)" (Basto's Major Mayhem Edit) – 3:00
"Put Your Hands Up (If You Feel Love)" (Live from Aphrodite: Les Folies Tour) – 3:49
"Silence" – 3:42

Digital EP 2 / CD single
"Put Your Hands Up (If You Feel Love)" – 3:39
"Put Your Hands Up (If You Feel Love)" (Pete Hammond Remix Radio Edit) – 3:35
"Put Your Hands Up (If You Feel Love)" (Pete Hammond Remix) – 7:55
"Cupid Boy" (Live from London) – 5:34
"Cupid Boy" (Stereogamous Vocal Mix) – 6:59

The Remixes digital EP
"Put Your Hands Up (If You Feel Love)" (Nervo Hands Up Extended Club Mix) – 6:57
"Put Your Hands Up (If You Feel Love)" (Basto's Major Mayhem Mix) – 5:22
"Put Your Hands Up (If You Feel Love)" (Basto's Major Mayhem Dub) – 5:50
"Put Your Hands Up (If You Feel Love)" (Bimbo Jones Remix) – 6:02
"Put Your Hands Up (If You Feel Love)" (Pete Hammond Remix Edit) – 4:37

Hitliste

Udgivelse historie

Referencer

Eksterne henvisninger 
Put Your Hands Up (If You Feel Love) på Allmusic
Officielle tekst 

Kylie Minogue-sange
Singler fra 2011
Værnsregel

En værnsregel er et juridisk udtryk for en regel skal beskytte en anden regel, som bestemmelsen ikke selv omfatter. Derfor er det pr. definition en udvidelse af anvendelsesområdet for en anden regel.

Kilder

Juridiske begreber
Geoff Rowley

Geoff Rowley (født 6. juni 1976 i Liverpool i England) er en professionel skater fra Liverpool og medejer af Flip Skateboards. Han bor nu i Huntington Beach. Rowley begyndte at skate, da han var 12 år gammel og flyttede sammen med kollegerne Tom Penny, Rune Glifberg og Andy Scott til Californien i slutningen af 1990'erne. Hans første sponsor var Deathbox Skateboards.

Rowley har også optrådt i Tony Hawk-serien.

Videografi 

 Rollersnakes 720
 Transworld Uno (1996)
 Volcom Freedom Wig (1997)
 Transworld Feedback (1999)
 Flip Sorry (2002)
 Chomp on this
 Flip Really Sorry (2003)
 Thrasher SOTY (2003)
 Volcom: Chichagof (2004)
 Vans: Pleased to Meet You Tour (2005)
 Thrasher: King of the Road (2005)
 Flip Extremely Sorry (2009)
 Flip: The Weight of the World (2012)

Referencer

Eksterne henvisninger 
 Flip Skateboards
 Werdlife 

Skateboardere fra England
Personer fra Liverpool
Veganere
Kristian Friderichsen

Peter Kristian (Christian) Nicolay Friderichsen (født 24. januar 1853 i København, død 30. marts 1932 i Kjellerup) var en dansk botaniker.

Friderichsen, som blev cand. pharm. 1876, opholdt sig i Sønderjylland 1880-99. Han var apoteker i Gudumholm 1899-1908, fra 1908 i Kellerup. Han har næsten udelukkende beskæftiget sig med studiet af den vanskelige planteslægt Rubus (brombær) og har, hovedsagelig i samarbejde med Otto Gelert, skrevet en række afhandlinger derom.

Hovedarbejdet er Danmarks og Slesvigs Rubi (i Botanisk Tidsskrift bind 16, 1887) og bearbejdelsen af denne planteslægt i Langes danske flora 4. udg. (1888) og i Raunkiærs danske ekskursionsflora, 3. udg. (1914). Han har også bearbejdet slægten Rubus i 4. udgave af Dansk Ekskursionsflora ved C.H. Ostenfeld og Christen Raunkiær (1922).

Sin enestående Rubussamling testamenterede han til Botanisk Museum og størstedelen af sin formue til et legat for botaniske forskningsrejser. Han er begravet på Assistens Kirkegård.

Kilder 
 
 

Botanikere fra Danmark
Apotekere fra Danmark
Faglitterære forfattere fra Danmark
Legatstiftere fra Danmark
Filantroper fra Danmark
Botanikere med autornavne
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Personer i Dansk Biografisk Leksikon
Lotte Lien

Lotte Lien (født 7. september 1988 i Trondheim) er en norsk amatørbokser. Hun bor i Trondheim og repræsenterer bokseklubben Trym. 

Pr. september 2009 har hun bokset 49 kampe, og vundet 40 af dem. 

Den 20. september 2009 blev hun europamester i vægtklassen weltervægt, ved at slå polske Katarzyna Furmuniak med 5-0 i finalen. I åbningskampen i EM slog hun svenske Klara Svensson på knock-out i tredje runde. Hun slog russiske Jirina Potejeva i kvartfinalen, og franske Gayade Lagmiri i semifinalen.

I september 2010 kom hun på en femteplads under VM. Hun tabte i kvartfinalen mod Savannah Marshall. Tidligere i turneringen slog hun bl.a. Kimberley Gittens. 

Hun har 6 nationale titler, 3 som senior  og 3 som junior (Pr. 7.5.2010)

Kilder 

Boksere fra Norge
Personer fra Trondheim
Magnus Larsen

Magnus Larsen (Også kendt som Wolf efter Jack Londons romanfigur, 1901 – 1931 i Brooklyn, USA) var en norsk-amerikansk sværvægtsbokser fra Austre Moland. Han rejste til søs som tolv år gammel. I 1921 blev han amerikansk amatørmester i sværvægtsboksning. Larsen blev professionel og holdt i syv runder i en kamp mod Gene Tunney samme år. Han døde i Brooklyns slum i 1931 på grund af hans alkoholforbrug

Boksere fra Norge
Boksere fra USA
Norsk-amerikanere
Bjarne Lingås

Bjarne Lingås (7. januar 1933 i Kristiansand – 19. november 2011) var en norsk bokser. Han blev norgemester seks gange i vægtklassen sværvægt og letsværvægt. Han blev nordisk mester i letsværvægt i 1955. I 1954 deltog han på europaholdet i Golden Glove-turneringen i USA, og vandt sine to matcher. For denne præstation blev han tildelt Morgenbladets Gullmedalje.

Under en bokselandskamp mod Sverige i 1951, arrangeret på Bislett stadion, besejrede Lingås svenskernes Ingemar Johansson, som senere blev verdensmester for professionelle. 

Lingås repræsenterede Norge under OL 1952 i Helsingfors. Han fik walk-over i første runde, og blev slået ud af brasilianeren Lucio Grotone i anden runde.

Eksterne henvisninger 

 

Boksere fra Norge
Personer fra Kristiansand
Hindø

Hindø er en 70 ha stor ø i Stadil Fjord. Øen blev i 1960 brofast med Agersbækvej, som fører op til landsbyen Hee udenfor Ringkøbing i Vestjylland .

Hindø blev i 1990 fredet, hvilket betyder at øen i dag ikke må bruges til landbrug eller jagt. Hindø har et  rigt fugleliv, blandt andet pga. rørskoven, som dækker store dele af øen. 

Der findes 2 boliger på Hindø, en stor gård, som bruges som sommerhus og et lille hus, som tidligere var fiskemesterbolig. 

Man kan køre til Hindø Bro i bil, og derfra gå eller cykle den 4 km. lange tur rundt på øen. 

Øer i Danmark
Fredede arealer i Danmark
Ringkøbing-Skjern Kommunes geografi
Arthur Theodor Olsen

Arthur Theodor Olsen (15. december 1900 i Bergen – 18. december 1951 i Bergen) var en norsk bokser. Han repræsenterede Bergens Atletklub.

I NM 1918 vandt han en guldmedalje i vægtklassen bantamvægt. Han blev også tildelt Kongepokalen, og i NM 1920 vandt han en guldmedalje i vægtklassen fjervægt. Han deltog for Norge i OL 1920 i Antwerpen hvor han kom på en 9. plads i vægtklassen fjervægt.

Eksterne henvisninger 
 

Boksere fra Norge
Olympiske boksere fra Norge
Personer fra Bergen
The Resident (film)

The Resident er en britisk thriller-film fra 2011 instrueret af Antti Jokinen og med Hilary Swank, Jeffrey Dean Morgan og Christopher Lee i hovedrollerne.

Handling 

Filmen starter med den nyligt fraskilte Dr. Julie Devereau er på udkig efter en lejlighed i New York. Julie er i stand til at købe en lejlighed for $ 3800, stor og lækker, men med den nærliggende metro forårsager støj og vibrationer, som lejlighedsvis forårsager at genstande falde ned af bordet. 

Under hendes første nat i hendes nye lejlighed, er der en person som holder øje med Juliet, se hende tage tøjet af, tage et bad, og gnide lotion over hele hendes krop, herunder hendes bryster. Mens Julie sover, hører hun fodtrin, og hun tror der er nogen i hendes lejlighed. Hun rejser sig for at undersøge dette. Hun finder sin dør lukket, men ulåst. Hun finder blomster uden for hendes dør, og hun tror at fodtrinene hun hørte, var nogen som bare kom forbi for at give hende en gave.

Skuespillere 
 Hilary Swank som Dr. Juliet Devereau
 Jeffrey Dean Morgan som Max
 Christopher Lee som August
 Lee Pace som Jack
 Aunjanue Ellis som Sydney 
 Deborah Martinez som Fru Portes
 Sheila Ivy Traister som Sygeplejerske
 Michael Showers som Dr. August

Noter

Eksterne henvisninger 
 
 Officielle UK & Ireland website 

Britiske film fra 2011
Gyserfilm
Thrillerfilm fra Storbritannien
Ice Age 4: På gyngende grund

Ice Age 4: På gyngende grund (originaltitel: Ice Age: Continental Drift) er en amerikansk 3-D computer-animeret film instrueret af Steve Martino og Mike Thurmeier fra 2012. Det er den fjerde film i Ice Age-serien og den er produceret af Blue Sky Studios og distribueret af 20th Century Fox.

Stemmer

Noter

Eksterne henvisninger 

 

Amerikanske film fra 2012
3-D-film
Animationsfilm fra USA
4: På gyngende grund
Film fra 20th Century Fox